આ વિશે હરિઓમનગરમાં આવેલા કામધેનુ કૉમ્પલેક્સના સેક્રેટરી વિશાલ ફાલેએ મિડ-ડે LOCALને કહ્યું હતું કે ‘અમારી સોસાયટી ડમ્પિંગ ગ્રાઉન્ડથી એકદમ નજીક આવેલી છે. એને કારણે ડમ્પિંગ ગ્રાઉન્ડમાં આગ લાગતાં ધુમાડો સૌથી પહેલાં અમારી સોસાયટીના ઘરોમાં ફેલાય છે. દરેક વર્ષે આગની ઘટના બને છે અને એને કારણે ધુમાડાથી પ્રૉબ્લેમ થાય છે. એમાંય ગરમીમાં આ સમસ્યા વધુ થાય છે. ડમ્પિંગ ગ્રાઉન્ડના એન્જિનિયરોને ફરિયાદ કરીએ તો તેઓ એમનાથી બનતી કોશિશ કરી રહ્યા હોવાનું જણાવી વાતને દબાવી છે. કચરામાં લાગતી આગને કારણે ફેલાતા ધુમાડાથી રહેવાસીઓના સ્વાસ્થ્ય પર ગંભીર અસર વર્તાઈ રહી છે. લોકોને અસ્થમા, કૅન્સર જેવી બીમારીઓના ભોગ બનવું પડે છે. હવે તો ડમ્પિંગ ગ્રાઉન્ડ બંધ થશે તો જ આ સમસ્યાનો ઉકેલ આવશે. ડમ્પિંગ ગ્રાઉન્ડ બંધ થયા વગર આગની ઘટનાઓ પર કન્ટ્રોલ કરી શકાય એમ નથી. કચરામાંથી ભંગાર ને પ્લાસ્ટિક વીણવા આવતા લોકો જ કચરામાં આગ લગાવે છે અને એને કારણે આગ દૂર દૂર સુધી ફેલાય છે અને કચરાના ઢગલામાં એક વાર આગ લાગ્યા પછી એને કાબૂમાં લેવી શક્ય નથી. કામધેનુ કૉમ્પલેક્સમાં ૧૪ બિલ્ડિંગના ૬૦૦થી વધુ પરિવારો રહે છે. ત્રણ-ચાર મહિનાથી ધીમી-ધીમી ચાલી રહેલી આ આગ વરસાદ આવવાથી જ બુઝાશે.’